สวัสดีครับประจำเดือนมาล่าสุด 11 เมษา มีเพศสัมพันธ์ 19 เมษา สวมถุงยางอนามัย ไม่หลั่งมีถุงยางล่นขึ้นเล็กน้อย ถุงไม่รั่ว (กลัวน้ำหล่อลื่นออกมา) ตอนนี้ 27 พ.ค. ประจำเดือนยังไม่มา ไม่มีอาการใดๆ ตรวจปัสสาวะ 4 ครั้ง ขึ้นขีดเดียว ล่าสุดตรวจวันที่ 24 พ.ค. แบบจุ่ม ผมไม่แน่ใจว่าต้องจุ่มไว้นานขนาดไหนถึงจะแม่น ที่ผ่านมาจุ่มประมาน 10 วินาที พอน้ำขึ้นอ่านผลแค่10วิไม่ได้รอ3-5นาที รอไม่นานแบบนี้มีโอกาสที่ที่ตรวจจะขึ้น2ขีดไหมครับ และหากประจำเดือนรอบถัดไปไม่มาควรทำอย่างไรครับ
สวัสดีค่ะ การมีเพศสัมพันธ์ที่ได้ใส่ถุงยางอนามัยเพื่อป้องกันเอาไว้ตลอดการมีเพศสัมพันธ์ และถุงยางไม่ขาด ไม่รั่วเลยนั้น มีโอกาสตั้งครรภ์ได้น้อยกว่า 1-2%โดยการที่ประจำเดือนไม่มาเกิน 35 วันไปแล้วถือว่าช้าผิดปกติ อาจมีสาเหตุมาจากการตั้งครรภ์ได้แม้จะน้อย หรืออาจมีสาเหตุอื่นๆเช่นถุงน้ำหลายใบในรังไข่ พังผืดมดลูก โรคไทรอยด์หรือต่อมไร้ท่อทำงานผิดปกติ ผนังมดลูกบาง ความเครียด ความกังวลการยืนยันการตั้งครรภ์สามารถทำได้ด้วยการใช้ชุดตรวจครรภ์ทางปัสสาวะค่ะ โดยชุดตรวจครรภ์ทางปัสสาวะให้ผลบวกได้ตั้งแต่ 10-14 วันหลังปฏิสนธิ ควรอ่านผลตามที่ข้างฉลากระบุซึ่งส่วนใหญ่ก็คือไม่เกิน 5 นาที ควรอ่านภายใน 5 นาที ถ้าขึ้น 2 ขีดชัดเจนตั้งแต่แรกก็คือให้ผลบวก ถ้าให้ขีดเดียวก็คือให้รอจนกว่าจะครบ 5 นาทีว่าไม่ขึ้น 2 ขีดจริงๆหากไม่แน่ใจการแปลผล สามารถไปยืนยันผลที่รพได้อีกครั้ง และถ้าไม่ตั้งครรภ์ก็ควรตรวจหาสาเหตุอื่นๆที่ทำให้ประจำเดือนไม่มาได้ต่อไป